CELEX: 32011R1336
Language: et
Date: 2011-12-13 00:00:00
Title: Euroopa Parlamendi ja nõukogu määrus (EL) nr 1336/2011, 13. detsember 2011 , millega muudetakse nõukogu määrust (EÜ) nr 1215/2009, millega kehtestatakse erandlikud kaubandusmeetmed Euroopa Liidu stabiliseerimis- ja assotsieerimisprotsessis osalevate või sellega seotud maade ja territooriumide suhtes

30.12.2011   
            
            
               ET
            
            
               Euroopa Liidu Teataja
            
            
               L 347/1
            
         EUROOPA PARLAMENDI JA NÕUKOGU MÄÄRUS (EL) nr 1336/2011,
   13. detsember 2011,
   millega muudetakse nõukogu määrust (EÜ) nr 1215/2009, millega kehtestatakse erandlikud kaubandusmeetmed Euroopa Liidu stabiliseerimis- ja assotsieerimisprotsessis osalevate või sellega seotud maade ja territooriumide suhtes
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 207 lõiget 2,
   võttes arvesse Euroopa Komisjoni ettepanekut,
   olles edastanud seadusandliku akti eelnõu liikmesriikide parlamentidele,
   toimides seadusandliku tavamenetluse kohaselt (1)
   
   ning arvestades järgmist:
   
               (1)
            
            
               Nõukogu 18. septembri 2000. aasta määrusega (EÜ) nr 2007/2000 (millega kehtestatakse erandlikud kaubandusmeetmed Euroopa Liidu stabiliseerimis- ja assotsieerimisprotsessis osalevate või sellega seotud maade ja territooriumide suhtes) (2) kehtestati erandlikud kaubandusmeetmed, millega sätestatakse peaaegu kõikidele stabiliseerimis- ja assotsieerimisprotsessi raames soodustatud maadest või tolliterritooriumidelt pärit toodetele piiramatu tollivaba juurdepääs liidu turule. Kuna määrust (EÜ) nr 2007/2000 oli korduvalt oluliselt muudetud, kodifitseeriti see selguse ja praktilisuse huvides nõukogu määrusega (EÜ) nr 1215/2009 (3).
            
         
               (2)
            
            
               16. juunil 2008 kirjutati Luxembourgis alla ühelt poolt Euroopa ühenduste ja nende liikmesriikide ning teiselt poolt Bosnia ja Hertsegoviina vahelisele stabiliseerimis- ja assotsieerimislepingule. Kuni selle jõustumiseks vajalike menetluste lõpuleviimiseni allkirjastati ja sõlmiti (4) ühelt poolt Euroopa Ühenduse ja teiselt poolt Bosnia ja Hertsegoviina vahel kaubandust ja kaubandusküsimusi käsitlev vaheleping, (5) mis jõustus 1. juulil 2008.
            
         
               (3)
            
            
               29. aprillil 2008 kirjutati Luxembourgis alla ühelt poolt Euroopa ühenduste ja nende liikmesriikide ning teiselt poolt Serbia Vabariigi vahelisele stabiliseerimis- ja assotsieerimislepingule. Kuni selle jõustumiseks vajalike menetluste lõpuleviimiseni allkirjastati ja sõlmiti (6) ühelt poolt Euroopa Ühenduse ja teiselt poolt Serbia Vabariigi vaheline kaubandust ja kaubandusküsimusi käsitlev vaheleping, (7) mis jõustus 1. veebruaril 2010.
            
         
               (4)
            
            
               Stabiliseerimis- ja assotsieerimislepingute ning vahelepingutega kehtestatakse lepinguline kauplemiskord Euroopa Liidu ja Bosnia ja Hertsegoviina ning Euroopa Liidu ja Serbia vahel. Seega on vajalik muuta määrust (EÜ) nr 1215/2009 ning jätta Bosnia ja Hertsegoviina ning Serbia välja lepingulise kauplemiskorra raames samade toodete osas tariifisoodustusi saavate maade loetelust ning kohandada üldtariifikvootide mahtusid teatavate toodete puhul, millele on lepingulise kauplemiskorra raames eraldatud tariifikvoodid. Bosnia ja Hertsegoviina ning Serbia peaksid aga endiselt saama määruse (EÜ) nr 1215/2009 kohaseid soodustusi juhul, kui kõnealuses määruses ettenähtud soodustused on nimetatud kahepoolsete lepingute alusel tehtavatest soodustustest soodsamad.
            
         
               (5)
            
            
               Määrus (EÜ) nr 1215/2009 jääb peamiseks vahendiks, mille abil reguleeritakse kaubandussuhteid Kosovoga (8). Kosovo jätkuv juurdepääs liidu turule on Kosovo ja kogu kõnealuse piirkonna majanduse elavdamise seisukohalt ülioluline. Samas ei tekita selline juurdepääs liidule kahjulikke tagajärgi.
            
         
               (6)
            
            
               Seetõttu ning kuna määrust (EÜ) nr 1215/2009 kohaldati kuni 31. detsembrini 2010, on asjakohane pikendada määruse (EÜ) nr 1215/2009 kehtivust kuni 31. detsembrini 2015.
            
         
               (7)
            
            
               Tagamaks, et liit peab kinni oma rahvusvahelistest kohustustest, tuleks käesolevas määruses sätestatud sooduskord teha sõltuvaks liidule Maailma Kaubandusorganisatsiooni (WTO) kohustustest antud vabastuse jätkamisest või uuendamisest.
            
         
               (8)
            
            
               Ettevõtjate majandushuvide kaitsmiseks on vaja sätestada üleminekumeetmed kaupade suhtes, mis on käesoleva määruse kohaldamise alguskuupäeval kas transiidis või ajutiselt ladustatud tollilattu või vabatsooni.
            
         
               (9)
            
            
               Käesoleva määruse kohaldamiseks vajalike sätete vastuvõtmiseks peaks komisjonil olema õigus kooskõlas Euroopa Liidu toimimise lepingu artikliga 290 võtta vastu muid kui seadusandlikke akte, et teha nii I ja II lisas kombineeritud nomenklatuuri koodide ja TARICi alamrubriikide muutmisest tulenevaid muudatusi kui ka vajalikke tehnilisi kohandusi ning samuti liidu ja käesolevas määruses osutatud maade ja territooriumide vahel muude kokkulepete alusel antud kaubandussoodustustest tulenevaid vajalikke kohandusi. On eriti oluline, et komisjon viiks oma ettevalmistava töö käigus läbi asjakohaseid konsultatsioone, sealhulgas ekspertide tasandil. Delegeeritud õigusaktide ettevalmistamisel ja koostamisel peaks komisjon tagama asjaomaste dokumentide sama- ja õigeaegse ning asjakohase edastamise Euroopa Parlamendile ja nõukogule.
            
         
               (10)
            
            
               Selleks et tagada käesoleva määruse rakendamiseks ühetaolised tingimused seoses sooduskorra kehtivuse peatamisega nõuete mittetäitmise korral, selliste autentsussertifikaatide väljastamisega, mis tõendavad, et kaubad pärinevad asjaomaselt maalt või territooriumilt ja vastavad käesolevas määruses esitatud määratlusele, ning seoses käesolevas määruses sätestatud korra ajutise täieliku või osalise peatamisega, tuleks komisjonile anda rakendamisvolitused. Kõnealuseid volitusi tuleks teostada kooskõlas Euroopa Parlamendi ja nõukogu 16. veebruari 2011. aasta määrusega (EL) nr 182/2011 (millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes) (9).
            
         
               (11)
            
            
               Kaubavahetuse häirete vältimiseks tuleb käesolevat määrust kohaldada tagasiulatuvalt alates 1. jaanuarist 2011,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 1215/2009 muudetakse järgmiselt.
   
               1)
            
            
               Artikkel 1 asendatakse järgmisega:
               „Artikkel 1
               Sooduskord
               1.   Kui artikli 3 erisätetest ei tulene teisiti, lubatakse liitu importida Kosovo tolliterritooriumilt pärinevaid tooteid, välja arvatud kombineeritud nomenklatuuri rubriikidesse 0102, 0201, 0202, 0301, 0302, 0303, 0304, 0305, 1604, 1701, 1702 ja 2204 kuuluvad kaubad, koguselisi piiranguid või samaväärseid meetmeid rakendamata ning tollimaksuvabalt ja muudest samalaadsetest maksudest vabastatult.
               2.   Albaaniast, Bosniast ja Hertsegoviinast, Horvaatiast, endisest Jugoslaavia Makedoonia Vabariigist, Montenegrost või Serbiast pärinevate toodete suhtes jäävad jätkuvalt kehtima käesoleva määrusega ettenähtud soodustused, kui nii on osutatud. Selliste toodete suhtes kohaldatakse ka käesoleva määrusega ettenähtud soodustusi, mis on liidu ja kõnealuste maade vahel sõlmitud kahepoolsete lepingute alusel tehtavatest soodustustest soodsamad.”
            
         
               2)
            
            
               Artiklit 2 muudetakse järgmiselt:
               
                           a)
                        
                        
                           lõike 1 punkt a asendatakse järgmisega:
                           
                                       „a)
                                    
                                    
                                       tooted peavad vastama määruse (EMÜ) nr 2454/93 I osa IV jaotise 2. peatüki 2. jaos sätestatud „päritolustaatusega toote” määratlusele;”
                                    
                                 
                     
                           b)
                        
                        
                           lisatakse järgmine lõige:
                           „3.   Juhul kui maa või territoorium ei täida lõikeid 1 või 2, võib komisjon rakendusaktiga osaliselt või täielikult peatada asjaomasele maale või territooriumile käesoleva määrusega ettenähtud õiguse saada soodustust. Nimetatud rakendusakt võetakse vastu kooskõlas artikli 8 lõikes 4 osutatud kontrollimenetlusega.”
                        
                     
         
               3)
            
            
               Artiklit 3 muudetakse järgmiselt:
               
                           a)
                        
                        
                           lõige 2 asendatakse järgmisega:
                           „2.   Tollimaksud, mida kohaldatakse Kosovo tolliterritooriumilt pärinevate ja II lisas määratletud „baby-beef”-toodete liitu importimisel, on 20 % väärtuselisest tollimaksust ja 20 % koguselisest tollimaksust, nagu sätestatud ühises tollitariifistikus, rümba massina väljendatud 475 tonni suuruse aastase tariifikvoodi piires.
                           Kõnealuse kvoodi alla kuuluvat importi käsitlevatele taotlustele lisatakse eksportiva territooriumi pädeva asutuse väljastatud autentsussertifikaat, mis tõendab, et kaubad pärinevad asjaomaselt territooriumilt ja vastavad käesoleva määruse II lisas esitatud määratlusele. Sellise autentsussertifikaadi koostab komisjon rakendusaktiga. Nimetatud rakendusakt võetakse vastu kooskõlas artikli 8 lõikes 4 osutatud kontrollimenetlusega.”;
                        
                     
                           b)
                        
                        
                           lõige 3 jäetakse välja;
                        
                     
                           c)
                        
                        
                           lõige 4 asendatakse järgmisega:
                           „4.   Olenemata käesoleva määruse muudest sätetest, eelkõige artiklist 10, võib komisjon, arvestades põllumajandus- ja kalandustoodete turu erilist tundlikkust ning juhul, kui põllumajandus- ja kalandustoodete import põhjustab tõsiseid häireid liidu turgudel ja nende reguleerimismehhanismides, võtta rakendusaktidega vastu asjakohaseid meetmeid. Nimetatud rakendusaktid võetakse vastu kooskõlas artikli 8 lõikes 4 osutatud kontrollimenetlusega.”
                        
                     
         
               4)
            
            
               Artikkel 4 asendatakse järgmisega:
               „Artikkel 4
               Tariifikvootide rakendamine „baby-beef”-toodete suhtes
               Komisjon kehtestab „baby-beef”-toodete tariifikvootide üksikasjalikud rakenduseeskirjad rakendusaktidega. Nimetatud rakendusaktid võetakse vastu kooskõlas artikli 8 lõikes 4 osutatud kontrollimenetlusega.”
            
         
               5)
            
            
               Artikkel 7 asendatakse järgmisega:
               „Artikkel 7
               Volituste andmine
               Komisjonil on õigus võtta kooskõlas artikliga 7a vastu delegeeritud õigusakte, mis käsitlevad:
               
                           a)
                        
                        
                           I ja II lisa muudatusi ja tehnilisi kohandusi, mille vajadus tuleneb kaupade kombineeritud nomenklatuuri koodide ja TARICi alamrubriikide muutmisest;
                        
                     
                           b)
                        
                        
                           liidu ja artiklis 1 nimetatud maade ja territooriumide vahel muude kokkulepete alusel antud kaubandussoodustustest tulenevaid vajalikke kohandusi.”
                        
                     
         
               6)
            
            
               Lisatakse järgmine artikkel:
               „Artikkel 7a
               Delegeerimine
               1.   Komisjonile antakse õigus võtta vastu delegeeritud õigusakte käesolevas artiklis sätestatud tingimustel.
               2.   Artiklis 7 osutatud volitused võtta vastu delegeeritud õigusakte antakse komisjonile kuni käesoleva määruse kehtivuskuupäeva lõpuni. Komisjon esitab delegeeritud volituste kohta aruande hiljemalt üheksa kuud enne kõnealust kuupäeva.
               3.   Euroopa Parlament ja nõukogu võivad artiklis 7 osutatud delegeeritud õigusaktide vastuvõtmise volitused igal ajal tagasi võtta. Tagasivõtmise otsusega lõpetatakse otsuses nimetatud volituste delegeerimine. Otsus jõustub järgmisel päeval pärast selle avaldamist Euroopa Liidu Teatajas või otsuses nimetatud hilisemal kuupäeval. See ei mõjuta juba jõustunud delegeeritud õigusaktide kehtivust.
               4.   Niipea kui komisjon on delegeeritud õigusakti vastu võtnud, teeb ta selle samal ajal teatavaks Euroopa Parlamendile ja nõukogule.
               5.   Artikli 7 alusel vastu võetud delegeeritud õigusakt jõustub üksnes juhul, kui Euroopa Parlament ega nõukogu ei ole kahe kuu jooksul pärast õigusakti teatavakstegemist Euroopa Parlamendile ja nõukogule esitanud selle suhtes vastuväiteid või kui Euroopa Parlament ja nõukogu on enne selle tähtaja möödumist komisjonile teatanud, et nad ei esita vastuväiteid. Euroopa Parlamendi või nõukogu algatusel pikendatakse seda tähtaega kahe kuu võrra.”
            
         
               7)
            
            
               Artikkel 8 asendatakse järgmisega:
               „Artikkel 8
               Komiteemenetlus
               1.   Artiklite 2 ja 10 kohaldamisel abistab komisjoni Lääne-Balkani rakenduskomitee. Nimetatud komitee on komitee Euroopa Parlamendi ja nõukogu 16. veebruari 2011. aasta määruse (EL) nr 182/2011 (millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes) (10) tähenduses.
               2.   Artikli 3 lõike 4 kohaldamisel abistab komisjoni nõukogu 26. veebruari 2009. aasta määruse (EÜ) nr 260/2009 (impordi ühiste eeskirjade kohta) (11) artikli 4 lõike 1 kohaselt moodustatud komitee. Nimetatud komitee on komitee määruse (EL) nr 182/2011 tähenduses.
               3.   Artikli 3 lõike 2 ja artikli 4 kohaldamisel abistab komisjoni nõukogu 22. oktoobri 2007. aasta määruse (EÜ) nr 1234/2007 (millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus)) (12) artikli 195 lõike 1 kohaselt moodustatud komitee. Nimetatud komitee on komitee määruse (EL) nr 182/2011 tähenduses.
               4.   Käesolevale lõikele viitamisel kohaldatakse määruse (EL) nr 182/2011 artiklit 5.
            
         
               8)
            
            
               Artiklit 10 muudetakse järgmiselt:
               
                           a)
                        
                        
                           lõiget 1 muudetakse järgmiselt:
                           
                                       i)
                                    
                                    
                                       punkt a asendatakse järgmisega:
                                       
                                                   „a)
                                                
                                                
                                                   teavitanud Lääne-Balkani rakenduskomiteed;”
                                                
                                             
                                 
                                       ii)
                                    
                                    
                                       lisatakse järgmine lõik:
                                       „Esimeses lõigus osutatud meetmed võetakse vastu rakendusaktidega. Nimetatud rakendusaktid võetakse vastu kooskõlas artikli 8 lõikes 4 osutatud kontrollimenetlusega.”;
                                    
                                 
                     
                           b)
                        
                        
                           lõige 2 jäetakse välja;
                        
                     
                           c)
                        
                        
                           lõige 3 asendatakse järgmisega:
                           „3.   Peatamisaja lõppedes otsustab komisjon esialgse peatamismeetme lõpetada või pikendab seda lõikes 1 sätestatud korras.”
                        
                     
         
               9)
            
            
               Artikli 12 teine lõik asendatakse järgmisega:
               „Määrust kohaldatakse kuni 31. detsembrini 2015.
               Käesolevas määruses sätestatud soodustuste kohaldamine lõpetatakse täielikult või osaliselt juhul, kui neid ei lubata WTO antud vabastusega. Selline soodustuste kohaldamine lõpetatakse päevast, millal vabastus enam ei kehti. Komisjon avaldab aegsasti enne kõnealust kuupäeva Euroopa Liidu Teatajas teate, et teavitada sellest ettevõtjaid ja pädevaid asutusi. Teates täpsustatakse, millised käesolevas määruses sätestatud soodustused enam ei kehti ja soodustuste kohaldamise lõppkuupäev.”
            
         
               10)
            
            
               I lisa asendatakse käesoleva määruse lisas esitatud tekstiga.
            
         Artikkel 2
   Kaupade suhtes, mis on 1. jaanuari 2011. aasta seisuga kas transiidis või ajutiselt ladustatud liidu tolliladudes või vabatsoonides ning millele on enne nimetatud kuupäeva nõuetekohaselt ja vastavalt komisjoni 2. juuli 1993. aasta määruse (EMÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik) (13) I osa IV jaotise 2. peatüki 2. jaos sätestatule välja antud Bosnia ja Hertsegoviina või Serbia päritolutõend, kohaldatakse jätkuvalt määrust (EÜ) nr 1215/2009 nelja kuu jooksul alates käesoleva määruse kohaldamise alguskuupäevast.
   Artikkel 3
   Käesolev määrus jõustub selle Euroopa Liidu Teatajas avaldamise päeval.
   Seda kohaldatakse alates 1. jaanuarist 2011.
   
      Käesolev määrus on tervikuna siduv ja vahetult kohaldatav kõikides liikmesriikides.
      Strasbourg, 13. detsember 2011
      
         
            Euroopa Parlamendi nimel
         
         
            president
         
         J. BUZEK
      
      
         
            Nõukogu nimel
         
         
            eesistuja
         
         M. SZPUNAR
      
   
   
      (1)  Euroopa Parlamendi 13. oktoobri 2011. aasta seisukoht (Euroopa Liidu Teatajas seni avaldamata) ja nõukogu 24. novembri 2011. aasta otsus.
   
      (2)  EÜT L 240, 23.9.2000, lk 1.
   
      (3)  ELT L 328, 15.12.2009, lk 1.
   
      (4)  ELT L 169, 30.6.2008, lk 10. Parandatud versioon ELT L 233, 30.8.2008, lk 5.
   
      (5)  ELT L 233, 30.8.2008, lk 6.
   
      (6)  ELT L 28, 30.1.2010, lk 1.
   
      (7)  ELT L 28, 30.1.2010, lk 2.
   
      (8)  Nagu on määratletud ÜRO Julgeolekunõukogu resolutsioonis 1244(1999).
   
      (9)  ELT L 55, 28.2.2011, lk 13.
   
      (10)  ELT L 55, 28.2.2011, lk 13.
   
      (11)  ELT L 84, 31.3.2009, lk 1.
   
      (12)  ELT L 299, 16.11.2007, lk 1.”
   
      (13)  EÜT L 253, 11.10.1993, lk 1.
   
      LISA
      
         
            „I LISA
            
               ARTIKLI 3 LÕIKES 1 OSUTATUD TARIIFIKVOODID
            
            Kombineeritud nomenklatuuri tõlgenduseeskirjadest olenemata on toote kirjelduse sõnastus vaid soovituslik ning soodustuskava on käesoleva lisa kontekstis kindlaks määratud CN-koodide raames. Kui CN-koodil on eesliide „ex”, tuleb soodustuskava kindlaks määrata nii CN-koodi kui ka vastava kirjelduse kohaldamisega.
            
                        Järjekorranumber
                     
                     
                        CN-kood
                     
                     
                        Kirjeldus
                     
                     
                        Aasta kvoodi maht (1)
                        
                     
                     
                        Soodustuse saajad
                     
                     
                        Tollimaksu-määr
                     
                  
                        09.1571
                     
                     
                        0301 91 10
                        0301 91 90
                        0302 11 10
                        0302 11 20
                        0302 11 80
                        0303 21 10
                        0303 21 20
                        0303 21 80
                        0304 19 15
                        0304 19 17
                        ex 0304 19 18
                        ex 0304 19 91
                        0304 29 15
                        0304 29 17
                        ex 0304 29 18
                        ex 0304 99 21
                        ex 0305 10 00
                        ex 0305 30 90
                        0305 49 45
                        ex 0305 59 80
                        ex 0305 69 80
                     
                     
                        Meriforell (Salmo trutta) ja lõhed liikidest (Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache ja Oncorhynchus chrysogaster): elus; värske või jahutatud; külmutatud; kuivatatud, soolatud või soolvees, suitsutatud; fileed ja muu kalaliha; inimtoiduks kõlblik kalajahu, -pulber ja -graanulid
                     
                     
                        15 tonni
                     
                     
                        Kosovo tolliterritoorium
                     
                     
                        0 %
                     
                  
                        09.1573
                     
                     
                        0301 93 00
                        0302 69 11
                        0303 79 11
                        ex 0304 19 18
                        ex 0304 19 91
                        ex 0304 29 18
                        ex 0304 99 21
                        ex 0305 10 00
                        ex 0505 30 90
                        ex 0305 49 80
                        ex 0305 59 80
                        ex 0305 69 80
                     
                     
                        Karpkala: elus; värske või jahutatud; külmutatud; kuivatatud, soolatud või soolvees, suitsutatud; fileed ja muu kalaliha; inimtoiduks kõlblik kalajahu, -pulber ja -graanulid
                     
                     
                        20 tonni
                     
                     
                        Kosovo tolliterritoorium
                     
                     
                        0 %
                     
                  
                        09.1575
                     
                     
                        ex 0301 99 80
                        0302 69 61
                        0303 79 71
                        ex 0304 19 39
                        ex 0304 19 99
                        ex 0304 29 99
                        ex 0304 99 99
                        ex 0305 10 00
                        ex 0305 30 90
                        ex 0305 49 80
                        ex 0305 59 80
                        ex 0305 69 80
                     
                     
                        Merikogerlased (Dentex dentex ja Pagellus spp.): elus; värske või jahutatud; külmutatud; kuivatatud, soolatud või soolvees, suitsutatud; fileed ja muu kalaliha; inimtoiduks kõlblik kalajahu, -pulber ja -graanulid
                     
                     
                        45 tonni
                     
                     
                        Kosovo tolliterritoorium
                     
                     
                        0 %
                     
                  
                        09.1577
                     
                     
                        ex 0301 99 80
                        0302 69 94
                        ex 0303 77 00
                        ex 0304 19 39
                        ex 0304 19 99
                        ex 0304 29 99
                        ex 0304 99 99
                        ex 0305 10 00
                        ex 0305 30 90
                        ex 0305 49 80
                        ex 0305 59 80
                        ex 0305 69 80
                     
                     
                        Kiviahven (Dicentrarchus labrax): elus; värske või jahutatud; külmutatud; kuivatatud; soolatud või soolvees, suitsutatud; fileed ja muu kalaliha; inimtoiduks kõlblik kalajahu, -pulber ja -graanulid
                     
                     
                        30 tonni
                     
                     
                        Kosovo tolliterritoorium
                     
                     
                        0 %
                     
                  
                        09.1515
                     
                     
                        ex 2204 21 93
                        ex 2204 21 94
                        ex 2204 21 95
                        ex 2204 21 96
                        ex 2204 21 97
                        ex 2204 21 98
                        ex 2204 29 93
                        ex 2204 29 94
                        ex 2204 29 95
                        ex 2204 29 96
                        ex 2204 29 97
                        ex 2204 29 98
                     
                     
                        Värsketest viinamarjadest valmistatud vein tegeliku alkoholisisaldusega kuni 15 % mahust, välja arvatud vahuvein
                     
                     
                        50 000 hl (2)
                        
                     
                     
                        Albaania (3), Bosnia ja Hertsegoviina (4), Horvaatia (5), endine Jugoslaavia Makedoonia Vabariik (6), Montenegro (7), Serbia (8) või Kosovo tolliterritoorium
                     
                     
                        Vabastus
                     
                  
      
      
         (1)  Soodustatud maadelt või territooriumidelt pärit impordi suhtes kohaldatakse üht tariifikvoodi kogumahtu.
      
         (2)  Kõnealuse üldtariifikvoodi kogumahtu tuleb vähendada, kui suurendatakse järjekorranumbri 09.1588 alla kuuluvate teatavate Horvaatiast pärit veinide individuaaltariifikvooti.
      
         (3)  Albaaniast pärit veini suhtes kohaldatakse kõnealust üldtariifikvooti, kui Albaaniaga sõlmitud veini käsitlevas lisaprotokollis sätestatud mõlemad individuaaltariifikvoodid on ära kasutatud. Kõnealused individuaaltariifikvoodid avatakse järjekorranumbrite 09.1512 ja 09.1513 all.
      
         (4)  Bosniast ja Hertsegoviinast pärit veini suhtes kohaldatakse kõnealust üldtariifikvooti, kui Bosnia ja Hertsegoviinaga sõlmitud veini käsitlevas protokollis sätestatud mõlemad individuaaltariifikvoodid on ära kasutatud. Kõnealused individuaaltariifikvoodid avatakse järjekorranumbrite 09.1528 ja 09.1529 all.
      
         (5)  Horvaatiast pärit veini suhtes kohaldatakse kõnealust üldtariifikvooti, kui Horvaatiaga sõlmitud veini käsitlevas lisaprotokollis sätestatud mõlemad individuaaltariifikvoodid on ära kasutatud. Kõnealused individuaaltariifikvoodid avatakse järjekorranumbrite 09.1588 ja 09.1589 all.
      
         (6)  Endisest Jugoslaavia Makedoonia Vabariigist pärit veini suhtes kohaldatakse kõnealust üldtariifikvooti, kui endise Jugoslaavia Makedoonia Vabariigiga sõlmitud veini käsitlevas lisaprotokollis sätestatud mõlemad individuaaltariifikvoodid on ära kasutatud. Kõnealused individuaaltariifikvoodid avatakse järjekorranumbrite 09.1558 ja 09.1559 all.
      
         (7)  Montenegrost pärit veini suhtes kohaldatakse kõnealust üldtariifikvooti, kui Montenegroga sõlmitud veini käsitlevas protokollis sätestatud individuaaltariifikvoot on ära kasutatud. Kõnealune individuaaltariifikvoot avatakse järjekorranumbri 09.1514 all.
      
         (8)  Serbiast pärit veini suhtes kohaldatakse kõnealust üldtariifikvooti, kui Serbiaga sõlmitud veini käsitlevas protokollis sätestatud mõlemad individuaaltariifikvoodid on ära kasutatud. Kõnealused individuaaltariifikvoodid avatakse järjekorranumbrite 09.1526 ja 09.1527 all.”.